Diari Oficial de la Generalitat Valenciana


Sumari del DOGV 9236, del 16-12-2021 (2021/12083)

RESOLUCIÓ de 15 de desembre de 2021, de la directora general d'Acció Comunitària i Barris Inclusius, per la qual es publica l'ampliació de crèdit disponible per a la concessió de subvencions de la convocatòria d'ajudes dirigides a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 per 100 de l'Impost sobre la Renda de les Persones Físiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9236

Data del DOGV
:   16-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12790


Data del document
:   15-12-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 15 de desembre de 2021, de la directora general d'Acció Comunitària i Barris Inclusius, per la qual es publica l'ampliació de crèdit disponible per a la concessió de subvencions de la convocatòria d'ajudes dirigides a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 per 100 de l'Impost sobre la Renda de les Persones Físiques. [2021/12932]  
El 18 de juny de 2021, el Ple del Consell Territorial de Serveis Socials i del Sistema per a l'Autonomia i Atenció a la Dependència, en sessió ordinària, va acordar la distribució interna dels fons procedents del 0,7 per cent de l'IRPF entre comunitats autònomes i ciutats autònomes. Aquest acord preveu un increment dels crèdits disponibles de la Comunitat Valenciana a conseqüència d'una transferència pressupostària del Ministeri de Drets Socials i Agenda 2030 per al finançament d'aquestes subvencions.  
Per això, en virtut de la Resolució de 17 de setembre de 2021, de la Vicepresidència i Conselleria d'Igualtat i Polítiques Inclusives, es convocaren per a l'exercici 2021, les subvencions dirigides a la realització de programes d'interés general per a atendre fins de caràcter social a càrrec del tram autonòmic de l'assignació tributària del 0,7 per 100 de l'Impost sobre la Renda de les Persones Físiques. Aquesta Resolució va ser publicada el 22 de setembre de 2021 en el Diari Oficial de la Generalitat Valenciana.  
L'apartat segon de la Resolució esmentada preveu un crèdit de 37.110.802 euros per al finançament de les subvencions a càrrec de la línia pressupostària S5177000 destinats a finançar despeses de naturalesa corrent i d'1.570.750 euros per al finançament de les subvencions a càrrec de la línia pressupostària S5185000 destinats a finançar despeses de naturalesa de capital.  
Així mateix, en el paràgraf quart d'aquest apartat segon es preveu un increment dels crèdits disponibles a conseqüència d'una transferència pressupostària del ministeri per al finançament d'aquestes subvencions. Aquesta quantia addicional ascendeix a 3.336.046 euros i està condicionada a l'aprovació de l'expedient de generació de crèdit.  
A aquest efecte, es va iniciar un expedient de generació de crèdit per aquest import amb número d'expedient 16.020/21, el qual ha sigut resolt mitjançant Resolució del conseller d'Hisenda i Model Econòmic, de 14 de desembre de 2021, que autoritza l'augment del pressupost d'ingressos en 3.336.046 euros en la línia S5177000 del capítol 4 de despeses.  
  
De conformitat amb això, i en virtut de l'article 26 de l'Ordre 8/2019, de 7 de setembre, de la Vicepresidència i Conselleria d'Igualtat i Polítiques Inclusives, resolc:  
  
Establir un increment en la dotació econòmica determinada en la convocatòria i la seua assignació final a cadascun dels eixos, conforme al repartiment establit en l'apartat segon de la Resolució de 17 de setembre de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les subvencions dirigides a la realització de programes d'interés general per a atendre fins de caràcter social a càrrec del tram autonòmic de l'assignació tributària del 0,7 per 100 de l'Impost sobre la Renda de les Persones Físiques, a càrrec de l'aplicació pressupostària 78.18.37.751.01, per un import total de 3.336.046 euros a repartir el 100 % en la línia de subvenció S5177000 del capítol 4 de despeses.  
  
València, 15 de desembre de 2021.- La vicepresidenta del Consell i consellera d'Igualtat i Polítiques Inclusives, p. d. (Ordre 10/2017, de 29 de novembre), la directora general d'Acció Comunitària i Barris Inclusius: M. José Cortell Simón.